Athi-Galana jõgi

Athi-Galana on jõgi Keenias.

Jõe pikkus on 390 km. Ta on Tana järel Keenia pikkuselt teine jõgi. Jõe valgla pindala on umbes 70 000 km².

Jõgi saab alguse Athi jõena Nairobist lõuna pool paiknevalt kõrgustikult. Tsavo linna lähedal suubub temasse suurim lisajõgi Tsavo. Pärast ühinemist kannab jõgi nime Galana (ka Sabaki). Jõgi suubub India ookeani vahetult Malindist põhja pool.

Athi-Galana voolab läbi Ida-Tsavo rahvuspargi. Jões elutsevad muu hulgas krokodillid ja jõehobud.

Athi jõe järgi sai nime Nairobi lähedal jõe kaldal paiknev asula Athi River.

Kategooria:Keenia jõed